La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 27 de març de 2019 que són les que els corresponen els números 182/2019 a 195/2019 i que s'han tramitat de conformitat amb la valoració de les admissions que s'ha dut a terme.
S'informa sobre la interposició d'un nou recurs contenciós administratiu, RCA 87/2019, interposat per la Fundació Tarragona 2017 sobre la Reclamació 88/2019, de 22 de febrer i de les darreres actuacions dutes a terme respecte altres procediments judicials contra la Comissió.
Es comenta una nova consulta sobre dades relatives a l'actuació de la Comissió i la resposta que se li ha de donar.
Es donen per llegides les actes de les sessions dels dies 28 de febrer i 22 de març de 2019, corresponents a les sessions vuitena i desena del Ple de 2019.
Proposta de resolució d'incident d'execució d'ampliació de termini d'execució de la Resolució 114/2019, de 28 de febrer
El senyor Josep Mir, ponent de la Proposta de resolució d'incident d'execució per ampliació del termini per executar la Resolució 114/2019, de 28 de febrer, exposa els fonaments que presenta l'Administració reclamada, el Departament d'Afers Socials i Famílies de la Generalitat de Catalunya per motivar la sol·licitud d'ampliació del termini per executar la Resolució i valoració de la justificació suficient per aprovar-la.
El proposen esmenes al text de la Resolució que s'introduiran a la versió definitiva.
Proposta de resolució de finalització de les Reclamacions 437/2018 i 20/2019 (acumulades) per pèrdua d'objecte
La senyora Elisabet Samarra, ponent de la Proposta de resolució de finalització de forma acumulada de les Reclamacions 473/2018 i 20/2019 per pèrdua d'objecte, formulades contra l'Ajuntament de Badalona i en el marc de les quals es reclama vista d'un expedient de disciplina urbanística i còpia d'aquest expedient, respectivament, exposa els elements de tràmit que han dut a la pèrdua sobrevinguda de l'objecte de la reclamació, atès que durant la tramitació del procediment davant la Comissió s'ha facilitat la informació de la que disposa l'Ajuntament.
Proposta de resolució d'estimació de la Reclamació 498/2018
La senyora Elisabet Samarra, ponent de la Proposta de resolució d'estimació de la Reclamació 498/2018, formulada contra l'Ajuntament de Solsona, relativa al llibre de tresoreria, llibres majors pressupostaris i extrapressupostari i el llibre diari d'operacions de 2017, exposa els elements que fonamenten el sentit estimatori de la Proposta i alguns dels elements de tramitació que s'han produït en el procediment.
Proposta de resolució de finalització de la Reclamació 505/2018 per pèrdua d'objecte
La senyora Elisabet Samarra, ponent de la Proposta de de finalització de la Reclamació 505/2018 per pèrdua d'objecte interposada contra l'Ajuntament de Regencós i relativa a l'accés a la documentació acreditativa de la titulació i els mèrits presentada per la persona que ocupa un determinat lloc de treball de l'Ajuntament, exposa que correspon finalitzar per pèrdua de l'objecte de la reclamació perquè l'Ajuntament ja ha fet constar que no disposa de la documentació.
Proposta de resolució d'estimació de la Reclamació 513/2018
El senyor Josep Mir, ponent de la Proposta d'estimació de la Reclamació 513/2018, formulada contra l'Ajuntament de Vilafranca del Penedès, en el si de la qual es reclama accés a dades relatives a ajuts a l'alumnat de centres educatius, en concret i respecte els darrers cinc cursos escolars, el nombre total d'alumnes, el nombre d'alumnes que sol·liciten ajuts i ajuts concedits per escoles i cursos, argumenta els elements que fonamenten l'estimació de l'accés a la informació, exposa la fonamentació del sentit estimatori de la Proposta.
En particular, el ponent relaciona que la persona reclamant té la condició de regidor l'Ajuntament i que li ha estat facilitada gran part de la informació i que s'avalua l'aplicació dels límits de la protecció de dades de caràcter personal i els drets dels menors.
Durant la tramitació d'aquest procediment s'ha sol·licitat informe del Síndic de Greuges a fi de conèixer el seu parer sobre l'afectació dels drets dels infants i adolescents.
La senyora Elisabet Samarra formula esmenes al text de la Proposta que seran recollides pel ponent al text definitiu.
Proposta de resolució d'estimació de la Reclamació 514/2018
El senyor Josep Mir, ponent de la Proposta de resolució d'estimació de la Reclamació 514/2018, interposada contra la Universitat Autònoma de Barcelona, en relació a l'accés a informació sobre els projectes d'investigació i publicacions en els quals la investigadora principal que hi consta és una catedràtica concreta de la Universitat i la justificació de despeses íntegres i corresponents factures, fonamenta els arguments que duen a l'estimació de la Reclamació, així com el sentit de l'Informe emès per l'Autoritat Catalana de Protecció de Dades.
El ponent exposa els elements de tramitació i de fonamentació d'aquesta resolució en comparació amb l'expedient que finalitza mitjançant la Resolució 259/2018, de 21 de setembre, l'Acord relatiu a la seva execució ha estat impugnat al Tribunal Superior de Justícia de Catalunya per la Universitat Autònoma de Barcelona.
Proposta de resolució d'estimació parcial de la Reclamació 21/2019
La senyora Elisabet Samarra, ponent de la Proposta de resolució d'estimació parcial de la Reclamació 21/2019, interposada contra Departament de Treball, Afers Socials i Famílies de la Generalitat de Catalunya en relació amb l'accés a informació relativa al procediment per a la selecció de la Direcció d'un Centre Residencial d'Acció Educativa, un CRAE, exposa els principals elements de tramitació que presenta aquesta Reclamació.
La ponent exposa que el CRAE és un centre que no és gestionat directament per l'Administració i que la selecció de la persona candidata es regeix per les condicions establertes per l'Administració en el plec de prescripcions tècniques del concert del servei però es duu a terme a través del Portal Feina Activa, de caràcter privat.
El senyor Josep Mir proposa esmenes al text a fi de fer més èmfasi en el fet que la informació reclamada pel diputat ha d'estar en poder de l'Administració tant per exigència de les previsions del concert administratiu com per la important funció de guarda i tutela que correspon a aquests centres, funció pública que correspon al Departament, que no queda exempt del seguiment i control de l'acreditació de la capacitació dels professionals que hi desenvolupen les seves funcions pel fet d'haver externalitzat el servei.
La senyora Elisabet Samarra incorporarà les esmenes proposades al text final de la resolució.
Proposta de resolució de finalització de la Reclamació 51/2019 per desistiment
El senyor Josep Mir, ponent de la Proposta de resolució de finalització de la Reclamació 51/2019 per desistiment, interposada contra l'Ajuntament de Torroella de Montgrí en que demana diverses qüestions sobre l'aplicació de la Llei de banderes, relaciona la tramitació que s'ha realitzat de la reclamació i que ha dut al desistiment de la persona reclamant un cop li ha estat lliurada la informació que requeria.
Proposta de resolució de finalització de la Reclamació 86/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 86/2019 per pèrdua d'objecte, interposada contra l'Ajuntament del Vendrell, relativa a l'accés a informació sobre la recepció d'unes, exposa els elements de tràmit que han dut a la pèrdua de l'objecte d'aquesta Reclamació i de la que és objecte d'anàlisi en el següent punt de l'ordre en què es reclama informació sobre els pressupostos municipals.
En ambdós supòsits la informació ha estat facilitada per l'Ajuntament del Vendrell i les al·legacions formulades per la part reclamant respecte la Reclamació 86/2019 o són pot ser valorada per la Comissió perquè no havia estat sol·licitada prèviament.
Proposta de resolució de finalització de la Reclamació 96/2019 per pèrdua d'objecte
Es objecte d'anàlisi en el punt desè de l'ordre del dia.
Proposta de resolució de finalització de la Reclamació 102/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 102/2019 per pèrdua d'objecte, interposada contra l'Ajuntament d'Alfarràs, i relativa a l'accés a la data i període de concessió del servei d'abastament d'aigua, exposa els elements de tràmit que han dut a la pèrdua sobrevinguda de la informació, que ha estat lliurada a la persona reclamant.
El mateix objecte tenen les Propostes de resolució relatives a les Reclamacions 103/2019, 128/2019 i 159/2019 que també finalitzen per pèrdua sobrevinguda de l'objecte del procediment perquè tant l'Ajuntament d'Albesa com el de Calella i el d'Argelaguer també lliuren la informació a la mateixa persona reclamant, que és la mateixa en els quatre procediments.
Proposta de resolució de finalització de la Reclamació 103/2019 per pèrdua d'objecte
Proposta de resolució de finalització de la Reclamació 128/2019 per pèrdua d'objecte
Proposta de resolució de finalització de la Reclamació 132/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 132/2019 per pèrdua d'objecte, interposada contra el Departament de Territori i Sostenibilitat de la Generalitat de Catalunya, i relativa a l'accés al llistat de parades d'autobús, exposa que la informació ha estat lliurada i corresponentment finalitza per pèrdua de l'objecte de la reclamació.
Proposta de resolució de finalització de la Reclamació 150/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 150/2019 per pèrdua d'objecte, interposada contra el l'Ajuntament d'Alpicat relativa a dades de tramitació d'una modificació del Pla d'Ordenació Urbanística Municipal, exposa els elements de tràmit que han dut a la pèrdua de l'objecte de la reclamació.
Proposta de resolució de finalització de la Reclamació 169/2019 per pèrdua d'objecte
Proposta de resolució d'inadmissió de la Reclamació 171/2019.
El senyor Josep Mir, ponent de la Proposta de resolució d'inadmissió de la Reclamació 171/2019, interposada contra el l'Ajuntament de Moià, en el marc de la qual es sol·licita l'abonament d'un increment addicional, exposa, exposa els motius per inadmetre la Reclamació, atès que allò que es sol·licita i que és objecte de reclamació no és informació pública.
Proposta de resolució d'inadmissió de la Reclamació 182/2019.
El senyor Josep Mir, ponent de la Proposta de resolució d'inadmissió de la Reclamació 182/2019, interposada contra el l'Ajuntament d'Aiguafreda, i en què es sol·licita la convocatòria de la Mesa General de Negociació, exposa els motius per inadmetre la Reclamació, atès que allò que es sol·licita i que és objecte de reclamació no és informació pública.
Es comenta que hi ha un interès constatat en accedir a informació sobre l'activitat de la GAIP més enllà de poder disposar dels continguts dels Plens i dels textos de les resolucions i les memòries anuals de manera que es treballarà per a la publicació periòdica d'informació al web sobre l'activitat de la Comissió.